**DĖL PRITARIMO BIUDŽETINĖS ĮSTAIGOS ROKIŠKIO BASEINO 2019 METŲ VEIKLOS ATASKAITAI**

2020 m. kovo 27 d. Nr. TS -

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Rokiškio rajono savivaldybės tarybos veiklos reglamento, patvirtinto Rokiškio rajono savivaldybės tarybos 2019 m. kovo 29 d. sprendimo Nr. TS-43, 273 punktu ,,Rokiškio rajono savivaldybės taryba n u s p r e n d ž i a:

 Pritarti biudžetinės įstaigos Rokiškio baseino 2019 metų veiklos ataskaitai (pridedama).

 Sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Vitalijus Jocys

Rokiškio rajono savivaldybės tarybai

**SPRENDIMO PROJEKTO „DĖL PRITARIMO BIUDŽETINĖS ĮSTAIGOS ROKIŠKIO BASEINO 2019 METŲ VEIKLOS ATASKAITAI”**

 **AIŠKINAMASIS RAŠTAS**

 **Parengto sprendimo projekto tikslai ir uždaviniai.**

Teikiamo sprendimo projekto tikslas yra pateikti biudžetinės įstaigos Rokiškio baseino 2019 metų veiklos ataskaitą.

 Teikiamo sprendimo projekto uždavinys yra gauti savivaldybės tarybos pritarimą teikiamai biudžetinės įstaigos Rokiškio baseino 2019 metų veiklos ataskaitai.

 **Šiuo metu esantis teisinis reglamentavimas.**

 Lietuvos Respublikos vietos savivaldos įstatymo 16 straipsnio 2 dalies 19 punktas.

 Rokiškio rajono savivaldybės tarybos reglamentas, patvirtintas Rokiškio rajono savivaldybės tarybos 2019 m. kovo 29 d. sprendimu Nr. TS-43.

 **Sprendimo projekto esmė.**

 Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2019 m. kovo 29 d. sprendimo Nr. TS-43, 273 punkte nurodyta, kad „Biudžetinių ir viešųjų įstaigų, įmonių, organizacijų vadovai atsiskaito ir teikia savo veiklos ataskaitas savivaldybės tarybai ir Merui iki balandžio 30 d.“, todėl parengtas šis sprendimo projektas.

 Biudžetinės įstaigos Rokiškio baseino veiklos ataskaitoje pateikti esminiai įstaigos veiklos rezultatai: prioritetiniai tikslai, trumpas įstaigos aprašas, įstaigos struktūra, uždaviniai ir vertinimo kriterijai, renginių organizavimo veikla, bendradarbiavimo, edukacinė, įstaigos viešinimo, finansinė veikla, viešųjų pirkimų ir ūkinė veikla bei kt.

 **Galimos pasekmės, priėmus siūlomą tarybos sprendimo projektą:**

 **teigiamos** – teisės aktų vykdymas;

 **neigiamos** – nenumatyta.

 **Kokia sprendimo nauda Rokiškio rajono gyventojams.**

 Biudžetinės įstaigos Rokiškio baseino ataskaita yra vieša ir Rokiškio rajono savivaldybės gyventojai gali išsamiai susipažinti su įstaigos veikla, įvertinti teikiamų paslaugų kokybinius ir kiekybinius rodiklius ir teikti pasiūlymus, pageidavimus.

 **Finansavimo šaltiniai ir lėšų poreikis**.

 Sprendimui įgyvendinti lėšų nereikės.

 **Suderinamumas su Lietuvos Respublikos galiojančiais teisės norminiais aktais.**

 Projektas neprieštarauja galiojantiems teisės aktams.

 **Antikorupcinis vertinimas.**

 Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Direktorius Vitalijus Jocys